CELEX: C2007/140/71
Language: hu
Date: 2007-06-23 00:00:00
Title: T-160/07. sz. ügy: 2007. május 7-én benyújtott kereset – Lancôme kontra OHIM – CMS Hasche Sigle (COLOR EDITION)

23.6.2007   
            
            
               HU
            
            
               Az Európai Unió Hivatalos Lapja
            
            
               C 140/43
            
         2007. május 7-én benyújtott kereset – Lancôme kontra OHIM – CMS Hasche Sigle (COLOR EDITION)
   (T-160/07. sz. ügy)
   (2007/C 140/71)
   A keresetlevél nyelve: francia
   Felek
   
      Felperes: Lancôme Parfums et Beauté & Cie (Párizs, Franciaország) (képviselő: E. Baud ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: CMS Hasche Sigle (Köln, Németország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül az OHIM második fellebbezési tanácsának az R 231/2006-2. sz. ügyben 2007. február 26-án hozott határozatát;
            
         
               —
            
            
               kötelezze az alperest, illetve adott esetben a beavatkozót a költségek viselésére.
            
         Jogalapok és fontosabb érvek
   
      A törlés iránti kérelemmel érintett közösségi védjegy: a „COLOR EDITION” szóvédjegy a 3. osztályba tartozó áruk tekintetében (2 965 804. sz. közösségi védjegy).
   
      A közösségi védjegy jogosultja: a felperes.
   
      A közösségi védjegy törlését kérelmező fél: CMS Hasche Sigle.
   
      A törlési osztály határozata: a törlés iránti kérelem elutasítása.
   
      A fellebbezési tanács határozata: a törlési osztály határozatának hatályon kívül helyezése.
   
      Jogalapok: a 40/94 tanácsi rendelet (1) 55. cikke (1) bekezdése a) pontjának megsértése, mivel a fellebbezési tanács úgy ítélte, hogy a CMS Hasche Sigle törlés iránti kérelme elfogadható, valamint az említett rendelet 7. cikke (1) bekezdése c) pontjának megsértése, mivel a megtámadott határozat úgy ítélte meg, hogy a „COLOR EDITOR” vitatott védjegy leíró jellegű.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.).